**Årsberetning fra damegruppa 2023**

**Styret i 2023:**

Kjersti Glosli : - kasserer

Eva Øverby: -sekretær

Vicky Daae: - styremedlem

Ragnhild Lindbeck: - styremedlem

Liv Solveig Strand Johansen: - styremedlem

Valgkomite: Astrid Eriksen og Eirin Heier.

**Aktiviteter i vinter:**

Vi hadde putting fra 4. januar til 1.mars i Golfsenteret.

Simulatortrening 25.01. 08.02 og 08.03.

**Damedagene:**

Vi startet årets golfsesong 19.april. Vi gikk 11 hull og fikk servert deilig lapskaus. Styret informerte om kommende sesong.

Vi har hatt 26 turneringsdager, med varierende spilleformer. 12juli ble avlyst p.g.a. voldsomt regnvær.

Ragnhild har gjort en super jobb med å organisere flightene.

Det har vært valgfritt spill av 11 eller 18 hull. Dette har fungert meget tilfredsstillende og videreføres neste sesong. Vi har prøvd oss frem med når de som går 11.hull starter, dette for å komme mest mulig samtidig inn til klubbhuset.

Premiering i de tre klassene A+B (18Hull) og C (11 hull) fungerer også meget tilfredsstillende og videreføres.

**Fremøte:**

Ca 45 damer har møtt opp i snitt denne sesongen, som er 5 damer flere enn i fjor. Det har vært omtrent like mange som har spilt 11 og 18. hull igjennom sesongen.

**Herrebesøk:**

Onsdag 10 mai hadde vi herre besøk. Vi hadde også i år et godt besøk. Dette setter vi pris på. Det ble spilt «bestball» med premiering, og det ble pølse bespisning med drikke.

**Vennskapsmatch og besøk:**

Det ble gjennomført vennskapsturnering med Borregaard GK. Dessverre så kom det noe i veien for damene, derfor var det få spillere som kunne stille. Vi spilte Greensome, hadde premieutdeling og koste oss med deilige kaker og kaffe.

Vi var hos dem 15.aug og vi var flere fra vår klubb som stilte. Ble tatt vel imot og spilte «best ball». Deilige kaker og kaffe. Flott premiering.

**Årets dametur:**

Strømstad og det hvite hus på banen «Emmas hus» var leid til oss» Kjersti G og Hilde B gjorde kjempefin jobb for at vi damene kunne nyte en fin helg med golf og moro. Mye forarbeide bestilling av hus, fordeling av rom, bestilling av tid på banen og biler. Mange telefoner. Det ble servert reker med tilbehør og vin fredag. Lørdag frokost og spekemat. En del av oss kjøpte lunsj i klubbhuset. Det var pakkelek fredag, og høy stemning. Noe stillere på lørdag kveld.

23 damer var påmeldt, og vi ble 22. Værgudene var på vår side. Vi hadde «closes to the pin» og lengste drive lørdag. Jeg tror alle som deltok var fornøyde med denne turen.

**Styremøter:**

Styret har hatt to styremøter denne sesongen. Vi i styret har brukt Messenger masse. Vi har dannet en egen styregruppe der, og det har vært mange sp.mål og svar som er blitt utvekslet der.

**Økonomi:**

Startavgiften på vår golfdag onsdag er 70.-kr. Styret ønsker å beholde denne startkontingenten neste sesong også. Den har vært brukt til å dekke premier, samt innkjøp av en del mat og drikke til våre sosiale arrangementer.

**Sesongavslutning:**

Golfåret avsluttes med årsmøte og høstfest i KLUBBHUSET FREDAG 27.10.2023.

 Utdeling av utmerkelser og koldtbord fra Ringstad med ønsket drikke til.

**Utmerkelser:**

**Årets Ladier :**

Ellinor Mathisen og Marit Strandvik har deltatt 20 onsdager og spilt golf. De mottar «Hedersvinen» for denne sesongen.

**Årets handicap jeger:**

 Kjersti Glosli har i løpet av sesongen redusert sitt hcp fra 27,5 til 24, 2 .Hele -3,3 gratulerer så mye. Du var også den av oss som senket Hcp mest i fjor også. Vår hedersvin går til deg.

**Årets birdiedame:**

Det var mange av dem som har fått birdie denne sesongen, derfor måtte vi trekke en vinner.

Det var hele 18 birdier.

Den heldige vinneren hadde 2 birdier på en damedag 31.5 på hull 6 og 9, samt hun fikk birdie 30.08 på hull2. Og den heldige vinneren er Lillian Løkke.

**Takk til klubben:**

Vi takker klubben, Cathrine Laursen og Gunnar Borg Jonsson for godt samarbeide gjennom hele sesongen og de har veldig behjelpelige med div. ting.

25. oktober 2023

Eva Øverby

Sekretær for damegruppa

Skjeberg golfklubb.